‫זה מושבע מספר שבע, נכון?‬
‫אני יודע רק ששילמנו לו.‬ ‫-חשבתי שהיו לך משקיעים.‬
‫כן, אבל לא משקיעים רגילים.‬
‫היה לי שותף לחדר בקולג'‬ ‫בשם פבל קוסביץ'. אני יודע.‬
‫שמו של אביו הוא סרגיי קוסביץ'.‬
‫זה בן אדם שלא מתעסקים איתו, מיקי.‬
‫אולי מושבע מספר שבע מת.‬
‫חשבת על זה? אולי אתה ואני הבאים בתור.‬
‫מי עשה לך את זה?‬
‫ללא העד שלך, סוטו ישוחרר.‬
‫הערבות תיקבע על סך שני מיליון דולר.‬
‫טניה, סוטו עשה משהו‬ ‫שאישר שהחברה שלך נהרגה?‬
‫בלילה לפני שהעד שלך נהרג,‬ ‫הסעתי אותו לאותה חנות פרחים.‬
‫- פרחי נמיאן -‬
‫אין די מידע בטלפון כדי להאשים את אקינו.‬
‫נצטרך לגרום לו לבגוד בסוטו.‬
‫את יודעת למה לארה אליוט יצרה איתך קשר?‬
‫היא אמרה רק שיש לה משהו לספר לי‬ ‫ושזה חייב להיות פנים מול פנים.‬
‫האם מר אליוט נראה מודאג או מבוהל?‬
‫לא, אבל נראה לי כאילו הוא עובר על המיילים.‬
‫יכולנו לזכות בתיק, ואתה הרסת הכול.‬
‫תגידי לי, איך את ישנה בלילות?‬
‫אני איהנה כשהמושבעים ירשיעו את הלקוח שלכם.‬
‫ידוע לנו שהרכב הזה לא נוקה.‬
‫האם זה יכול להסביר‬ ‫את שאריות אבק השרפה שעל ידיו של מרשי?‬
‫בהתחשב בכמות המדהימה של השא"ש,‬
‫זה הדבר היחיד שיכול להסביר את זה.‬
‫איך אתה מרגיש ברגע שבו אתה יודע שזכית?‬
‫אי אפשר לדעת בוודאות.‬
‫חסרת לנו אתמול בפגישה.‬
‫האקסית שלי מופיעה בעיר. אכלנו ארוחת ערב.‬
‫איך היה?‬
‫היא ביקשה ממני להתמסטל איתה.‬ ‫הייתי קרובה כל כך להסכים.‬
‫אמרתי לך, אני צריך לזכות גם בעיני הציבור.‬
‫אין עורך דין שיכול לספק את זה.‬
‫בגלל זה אני צריך להעיד.‬
‫- סדרה של NETFLIX -‬
‫התעוררתי עם הבגדים מאתמול.‬ ‫זה לא קרה לי הרבה זמן.‬
‫בחדר של מתבגרת.‬
‫תגיד לבת שלך שיש לה טעם טוב במוזיקה.‬ ‫אני אוהבת את הקיי-פופ.‬
‫תודה שהצלת אותי.‬
‫זו הייתה מעידה או נפילה?‬ ‫-מעידה.‬
‫התקשרתי למנחה שלי ואלך לפגישה. אני מבטיחה.‬
‫יופי.‬
‫אני לא רוצה שתדאג בגללי.‬ ‫אתה צריך לזכות במשפט.‬
‫כן. אולי. אולי לא.‬
‫פספסתי משהו?‬
‫הלקוח שלי רוצה להעיד.‬ ‫אני לא מצליח לשכנע אותו לשנות את דעתו.‬
‫זה לא מה שלא אמורים לעשות?‬
‫זה כמו באגרוף. ניצחנו בקרב בזכות הנקודות,‬ ‫אבל הבחור שלי רוצה להתקוטט.‬
‫אני צריך לשכנע אותו לשחק הגנתי‬ ‫ולא לחטוף נוקאאוט.‬
‫אתה נוסע מוקדם? אקח אותך.‬ ‫-לא, תיקחי את עצמך לפגישה הזו.‬
‫אוריד אותך ליד הרכב שלך.‬ ‫זה חלק מחבילת ההטבות הנדיבה שלי.‬
‫אשתך שכבה עם גבר אחר,‬
‫ואתה מצפה שהמושבעים יאמינו‬ ‫שמצאת אותם עירומים במיטה אחרי שנורו למוות?‬
‫זה מה שקרה.‬
‫נסעת לבית כי ידעת שהם יהיו שם יחד.‬
‫לא.‬
‫התגנבת במעלה המדרגות‬ ‫עם אקדח והתעמת איתם, נכון?‬
‫לא. מצאתי אותם מתים.‬
‫אמרתי…‬ ‫-ראשית ירית ביאן רילז, מטווח אפס.‬
‫לא.‬
‫ואשתך התחננה על חייה אבל הרגת גם אותה?‬
‫לא!‬
‫אני חייב להכין אותך‬ ‫לחקירה הנגדית, אתה מבין?‬
‫לגולנץ אין מה להפסיד, טרוור.‬ ‫הוא כבר בעמדת נחיתות.‬
‫למה אתה מסכן את עצמך?‬
‫מיקי, אמרתי לך את זה מההתחלה.‬
‫אני לא מוכן לבלות את שארית חיי‬
‫כשאני שומע אנשים לוחשים‬ ‫"הוא עשה את זה?" מאחורי הגב שלי.‬
‫אני אעשה את זה בין כה וכה.‬
‫לורנה.‬
‫לא משנה מה גולנץ ישאל אותך,‬ ‫התפקיד שלך, טרוור,‬
‫הוא לומר למושבעים עד כמה אהבת את אשתך.‬
‫בסדר? אם תעשה את זה, אולי נצליח במשימה.‬
‫היי.‬
‫קראתי את נאום הסיכום שלך.‬ ‫-ו…?‬
‫הוא טוב. הוא יסודי.‬
‫את שונאת אותו.‬ ‫-לא, אני…‬
‫את שונאת אותו. בחייך.‬ ‫תהיי כנה איתי, לורנה.‬
‫הוא דן בשאריות אבק שרפה ובניתוח פלילי.‬
‫זו ההגנה שלי. אין לי משהו אחר.‬
‫זו ההגנה של ג'רי.‬
‫פשוט… זה לא נשמע כמוך.‬
‫אני יודע, אבל כל הקריירה שלי תלויה בזה ו…‬
‫לאורך כל המשפט,‬ ‫אני מרגיש כאילו אני לובש חליפה של איש מת.‬
‫זה דוחה. אל תגיד את זה בבית המשפט.‬
‫לפעמים צריך לדבוק בנקודות המקוריות.‬
‫אני חייב לזוז.‬
‫תתקשר לקצין המבחן שלי. איפה הוא?‬
‫איזה בולשיט!‬
‫אין לכם כלום.‬
‫תפרו את הזכויות שלי או שתשחררו אותי.‬
‫סיימת, אלווין? כי אתה גורם לי לכאב ראש.‬
‫אז… זה אתה.‬
‫כאן דיוויד לורסקה נהרג‬ ‫כעבור עשר דקות במרחק רחוב אחד משם.‬
‫זה צירוף מקרים מטורף.‬
‫מיקמנו אותך בזירה, אלווין.‬
‫בגלל הרישום הפלילי שלך,‬ ‫אתה מסתכן במאסר עולם.‬
‫עם זאת…‬
‫אנחנו יודעים שזו הייתה משימה.‬
‫אנחנו יודעים מי שילם לך. אנחנו יודעים למה.‬
‫ואותו אנחנו רוצים.‬
‫טוב? אז אתה צריך רק לעזור לנו לעזור לך.‬
‫תדבר, אלווין.‬
‫אתה יודע שאנחנו יכולים להעלים את זה.‬
‫ידעתי שהטלפון שלי מתנהג בצורה מוזרה‬ ‫אחרי החיפוש המזויף ההוא.‬
‫כן.‬
‫הייתי שם.‬
‫מסרתי משלוח.‬
‫תתקשר לבוס שלי.‬
‫עדיף מכך…‬
‫תתקשר לכומר קרוז מסנט לורנזו.‬
‫הוא חתם על המשלוח.‬
‫זה בולשיט, אבל זה מאומת.‬
‫כמה זמן יש לנו?‬
‫הוא בזבז את שיחת הטלפון‬ ‫כשחשב שזה קשור לשחרור,‬
‫אז נותרו לנו עשר שעות.‬
‫ברגע שנשחרר אותו, הוא יספר לסוטו.‬
‫סוטו יאחד איתו כוחות.‬
‫לא יעבור זמן רב עד שיבין מי בגד בו.‬
‫אולי לא. כרגע, אלווין חושב‬ ‫שמישהו מהכנופיה שלו הלשין עליו,‬
‫אז אולי הם ינסו למצוא את המלשין שם.‬
‫בסדר. זה טוב.‬
‫תשתמש בזה כדי להפחיד אותו‬ ‫לפני שתשחרר אותו.‬
‫ניתן לסוטו משהו אחר לדאוג בגללו.‬
‫לאן את הולכת?‬ ‫-לנסות משהו נואש.‬
‫את רוצה שמרשתי תשים מכשיר האזנה?‬
‫זה הדבר האחרון שאני רוצה. אין לי ברירה.‬
‫בטח שיש לך. תגידי ללנקפורד ללכת לעזאזל.‬
‫זה הרעיון שלי, מיקי.‬ ‫היא האדם היחיד שסוטו יוכל להיפתח בפניו.‬
‫את רוצה להפוך אישה הרה לנזק משני, מגי?‬
‫אתה שופט אותי?‬ ‫הטקטיקות שראיתי אותך משתמש בהן בתיקים…‬
‫עכשיו אני מבין מאיפה היילי מקבלת רעיונות.‬
‫אני עושה מה שצריך בשביל הלקוחות שלי, מגי.‬
‫באמת? מה עם איליי וימס?‬
‫מה?‬ ‫-אנשים מרכלים בפרקליטות המחוז.‬
‫תקעת אותו באגף פסיכיאטרי‬ ‫עד שתוכל להפיל אותו על גולנץ.‬
‫הוא לא היה נזק משני?‬ ‫-ג'רי עשה את זה. לא אני.‬
‫בשורה התחתונה, זו החלטה שלה, מיקי.‬
‫מגי, הפנית אותה אליי כי ידעת שאדאג לה.‬
‫נכון? עכשיו את רוצה שאתהפך?‬ ‫-כך אתה תדאג לה.‬
‫היא צריכה להשתחרר מהסיפור הזה.‬
‫בסדר. רוצה שטניה תשים מכשיר האזנה?‬
‫אם היא תסכים מסיבה כלשהי,‬
‫בשנייה שתקבל הודאה, היא תסיים.‬
‫כלומר?‬ ‫-כלומר שלא תצטרך להעיד נגד סוטו לעולם.‬
‫ותמקמי אותה מחדש מיידית.‬ ‫-אני לא יודעת אם אוכל לעשות את זה.‬
‫זה לא נתון לדיון, מגי.‬ ‫הבחור הזה הורג עדים.‬
‫בסדר.‬
‫יופי. אדבר איתה בעוד כמה ימים‬ ‫ואסביר לה הכול…‬
‫לא, זה חייב לקרות היום.‬ ‫-אני באמצע משפט, מגי.‬
‫אז אני אדבר איתה.‬
‫את רוצה שאאפשר לפרקליטות המחוז‬ ‫לדבר עם מרשתי על מכשיר האזנה ללא נוכחותי?‬
‫לא. מה פתאום.‬ ‫-אני לא פרקליטת המחוז. אני מי שאני.‬
‫אתה רוצה לבנות מחדש את הקשר?‬ ‫אתה רוצה שאבטח בך שוב?‬
‫אז תתחיל בכך שתבטח בי. בסדר?‬
‫מה אתה רוצה ממני, סיסקו?‬
‫הלקוח שלי מתעקש להעיד.‬
‫אני לא מבין את זה, מיק.‬
‫היי, מותק.‬
‫אם הבחור הזה יהרוס לעצמו את התיק,‬ ‫סרגיי קוסביץ' יהרוג אותו.‬
‫יש לו משאלת מוות?‬
‫אין לי זמן למצוא תשובה לשאלה הזו כרגע.‬
‫מה לגביך? לך יש משאלה כזו?‬
‫כי הבחור הזה מסמן‬ ‫גם אותך ואת משפחתך כמטרה.‬
‫אין לי ברירה, סיסקו.‬ ‫אני חייב לעשות מה שהלקוח שלי רוצה.‬
‫והיילי ומגי בטוחות. לפחות לעת עתה.‬
‫כן? איך אתה יודע?‬
‫כי יש לי אנשים שמשגיחים עליהן.‬
‫מי?‬ ‫-זה לא משנה, סיסקו.‬
‫הדרך הכי טובה שבה אוכל לשמור על כולם‬ ‫היא לזכות את הלקוח שלי.‬
‫זה מה שאעשה, בסדר? אז תאחל לי הצלחה.‬
‫- מזכיר מדינת קליפורניה -‬
‫- חיפוש חברה - פרלאקס‬ ‫תקנון תאגיד -‬
‫- איזי‬ ‫הכול בסדר? -‬
‫סליחה. הולר. יש לך דקה?‬
‫הריגה בזדון. 11 שנות מאסר. בטח יקוצר ל-9.‬
‫אני יודע שאתה חושב שאני בעמדת נחיתות,‬
‫אבל אי אפשר לדעת מה המושבעים יחליטו.‬
‫זה הכול?‬
‫אתה איש מכירות לא משהו.‬
‫אני לא רגיל לעמדה הזו.‬
‫אמסור ללקוח שלי,‬ ‫אבל אני מכיר אותו, אז אל תפתח ציפיות.‬
‫נא לקום!‬
‫נא לשבת.‬
‫מר הולר, יש לך ראיות נוספות להצגה?‬
‫רק עוד עד אחד, כבודו.‬
‫ההגנה מזמנת את טרוור אליוט.‬
‫תרים את יד ימין.‬
‫האם אתה מצהיר נאמנה‬ ‫שהעדות שאתה עומד למסור הינה האמת,‬
‫כל האמת, ורק האמת?‬
‫אכן.‬
‫מר אליוט, אני חושב‬ ‫שהמושבעים יודעים טוב מאוד מי אתה.‬
‫תוכל לספר לנו במה אתה עוסק למחייתך?‬
‫כמובן. אני מנהל חברה בשם פרלאקס‬
‫שהקמתי ביחד עם אשתי, לארה.‬
‫אנחנו יוצרים משחקי וידאו.‬
‫ומהו המשחק הכי נמכר שלכם נכון להיום?‬
‫הוא נקרא "נוקטורנה".‬
‫זה מסע ברחבי אמריקה פוסט-אפוקליפטית‬ ‫שנמצאת תחת חושך תמידי.‬
‫ואנשים נהנים מזה?‬
‫כן, נהנים עד כדי כך‬ ‫שאנחנו עומדים להשיק משחק המשך.‬
‫לדעתך, מדוע המשחק מיוחד?‬
‫אם שואלים את השחקנים, זה בגלל הדמויות.‬
‫הן נראות כמו אנשים אמיתיים.‬
‫עד כדי כך שכשהתחלנו,‬ ‫משחקים אחרים לא יכלו להתחרות בזה.‬
‫זה כמו סרט שאתה מגלם דמות בתוכו.‬
‫וב"נוקטורנה", מי נחשב לכוכב של הסרט?‬
‫שמה של הגיבורה הוא ג'סמין לומנס.‬
‫אבל הדמות שלה מבוססת על אשתי, לארה.‬
‫עיצבתי את הדמות בהשראתה כדי לכבד אותה‬
‫ואת האהבה שלי כלפיה.‬ ‫את ההשראה הרבה שקיבלתי ממנה.‬
‫איך הכרת את אשתך, מר אליוט?‬
‫הכרנו בלימודים לתואר השני, בסטנפורד.‬
‫אני הייתי בקדמת החדר ופתרתי בעיה על הלוח.‬
‫כשסיימתי, המרצה מחק מיד את הכול‬
‫כי טעיתי טעות בסיסית. זה היה…‬
‫משפיל.‬
‫ומה קרה לאחר מכן?‬
‫לארה הרימה את היד ואמרה שגם היא טעתה ככה.‬
‫זה שיפר את הרגשתי.‬
‫עד שחלפתי על פני השולחן שלה‬ ‫והצצתי במסך שלה,‬
‫והיא פתרה את הבעיה נכונה.‬
‫אבל כזו הייתה לארה.‬
‫איך היו הנישואים שלכם?‬
‫לא מושלמים.‬
‫היו לנו בעיות כמו לכל זוג אחר.‬
‫אילו בעיות?‬
‫בגידה, לדוגמה.‬
‫ידעתי שהיא מנהלת רומן.‬
‫סיפרת את זה למשטרה?‬ ‫-לא.‬
‫למה לא?‬
‫כי ידעתי שזה יצייר אותי כבעל כעוס וקנאי,‬
‫וזה לא נכון.‬
‫סלחתי לה.‬
‫למה?‬
‫כי הרומן שלה היה באשמתי.‬
‫תבין, אני…‬
‫אני עבדתי כל הזמן, והתעלמתי ממנה.‬
‫וגם אני לא שמרתי אמונים.‬
‫ניהלת רומנים?‬ ‫-כן.‬
‫לא הייתי בעל מושלם בשום צורה.‬
‫וחשתי בר מזל בכל יום‬
‫שלארה הייתה מסוגלת להתעלם מזה‬ ‫ולראות איזה אדם אני מנסה להיות‬
‫ולא איזה אדם הייתי בפועל לפעמים.‬
‫למה נסעת לבית באותו היום, מר אליוט?‬
‫נסעתי לשם…‬
‫כדי להילחם על אשתי.‬
‫לנסות להציל את הנישואים שלנו.‬
‫במקום זאת…‬
‫מצאתי אותם מתים.‬
‫את שניהם.‬
‫המדינה לא תתנגד להפסקה‬ ‫כדי שמר אליוט יוכל להירגע.‬
‫אין צורך, השופט.‬
‫מר אליוט, יש לי רק שאלה אחת נוספת.‬
‫האם הרגת את אשתך?‬
‫ממש לא.‬
‫אני אוהב אותה.‬
‫אהבתי אותה.‬
‫חקירה נגדית?‬
‫מר אליוט, אמרת למשטרה שאתה ואשתך‬
‫ניהלתם ויכוח בלילה שלפני הרציחות. נכון?‬
‫כן.‬
‫בניגוד למה שאמרת למשטרה,‬
‫הרגע העדת שהוויכוח הזה‬ ‫היה בנוגע לרומן שלה.‬
‫זה נכון.‬
‫בנוסף, אמרת למשטרה שנסעת לבית במליבו למחרת‬
‫כדי להפתיע את לארה בטיול לצפון, זה נכון?‬
‫כן.‬
‫האם זה נכון,‬ ‫או האם זה עוד שקר שמסרת למשטרה?‬
‫התנגדות. מוביל את העד.‬ ‫-אני אתקדם.‬
‫לפני שנסעת לבית שלך באותו היום,‬ ‫האם ביצעת הזמנות כלשהן?‬
‫הזמנות?‬
‫למלון? או למסעדה? לטובת הטיול שלכם.‬
‫לא שזכור לי. ניסיתי להיות ספונטני.‬
‫המדינה מעוניינת לרשום כראיה‬ ‫את מוצג המדינה מספר 21.‬
‫נרשם.‬
‫זה לו"ז הפגישות שלך, מר אליוט?‬
‫זה נראה כמו תדפיס שלו, כן.‬
‫תוכל בבקשה לעבור ליום הרצח,‬ ‫שישה בספטמבר בשנה שעברה?‬
‫אתה רואה את רשימת הפגישות‬ ‫שהיו לך לאותו היום?‬
‫כן.‬
‫כמה פגישות יש?‬
‫שבע.‬
‫האם ביטלת את הפגישות האלה‬
‫לפני שנכנסת למכונית‬ ‫כדי להפתיע את אשתך בטיול?‬
‫לא חשבתי על זה. בדיוק רבנו.‬
‫זו שאלה של כן או לא, מר אליוט.‬
‫האם פינית את הלו"ז לאותו היום?‬
‫לא, נראה לי שלא.‬
‫ידעת שיאן רילז נמצא עם אשתך‬
‫כשנסעת לבית באותו היום, נכון?‬
‫לא.‬
‫זה מוצג המדינה מספר 22.‬
‫יומן מצלמת האבטחה.‬
‫האין זו עובדה‬
‫שידעת שהמצלמות שבבית שלך במליבו‬ ‫היו כבויות באותו הבוקר?‬
‫ידעתי אודות הרומן.‬ ‫לא ידעתי שרילז יהיה בבית.‬
‫והעדות שלך היא שלא כעסת‬
‫כי בין השאר,‬ ‫אתה בעצמך לא שמרת אמונים. זה נכון?‬
‫כן.‬
‫האם לך וללארה היה הסכם ממון?‬
‫לא.‬
‫אז אם אשתך הייתה מתגרשת ממך,‬
‫היא הייתה זכאית למחצית מההון שלך, נכון?‬
‫התנגדות. מר אליוט אינו מומחה בדיני משפחה.‬
‫התקבלה.‬
‫בלילה שלפני הרציחות,‬
‫האם אשתך אמרה לך שהיא תיפגש עם סוניה פאטל?‬
‫לא.‬
‫האין זו עובדה שפחדת‬ ‫שהיא מדברת איתה על גירושים?‬
‫אולי היא שאלה חברה ותיקה‬ ‫איך כדאי להגן על עצמה כלכלית?‬
‫התנגדות. הוא מבקש מהעד לשער.‬ ‫-אנסח מחדש את השאלה.‬
‫מר אליוט, האם אתה יודע‬ ‫מדוע אשתך יצרה קשר עם סוניה פאטל?‬
‫לא. לארה לא פגשה את סוניה במשך שנים.‬ ‫אני לא יודע למה היא יצרה איתה קשר.‬
‫יש בבעלותך אקדח, מר אליוט?‬ ‫-לא.‬
‫אי פעם ירית באקדח?‬ ‫-ההורים שלי היו היפים לשעבר.‬
‫לא הרשו שיהיה לי אפילו אקדח מים.‬
‫אז התשובה שלך היא לא?‬ ‫אין לך ניסיון עם כלי נשק?‬
‫נכון.‬
‫המדינה מעוניינת לרשום כראיה‬ ‫את מוצג המדינה מספר 23.‬
‫זה המשחק של מר אליוט, "נוקטורנה".‬
‫אני לא גיימר, מר אליוט,‬ ‫אז אני רוצה להתרכז ברגע הבודד הזה.‬
‫קחי את האקדח. אולי תזדקקי לו.‬
‫זו הפעם הראשונה שהגיבורה מרימה אקדח, נכון?‬
‫כן.‬
‫האקדח שיהפוך לנשק הראשי שלה במהלך המשחק.‬
‫אתה יכול לומר לבית המשפט מה סוג האקדח?‬
‫מה הסוג?‬
‫הדגם והקליבר של הנשק.‬
‫אפשר לגשת, כבודו?‬
‫כבודו, האם מרשי עומד למשפט‬ ‫באקס-בוקס או בבית משפט?‬
‫השאלות האלה נוגעות ישירות לתיק המדינה.‬
‫זה מטעה ומוטה.‬
‫בהחלט, כך זה היה אילו מר גולנץ היה מנסה‬ ‫לכלול את זה בתיק שלו בעדות הראשית.‬
‫אבל הוא לא ניסה. הלקוח שלך פתח את הדלת הזו‬
‫כשהעיד שאין לו ניסיון בכלי נשק.‬
‫אני רוצה שההתנגדות‬ ‫תירשם בפרוטוקול לטובת ערעור.‬
‫נרשם.‬
‫העד רשאי לענות.‬
‫אני סבור שזה הקלר וקוך קליבר 45.‬
‫אייץ'-קיי 45, חצי אוטומטי.‬
‫זה אותו האקדח שהמשטרה סבורה‬
‫שירה בלארה אליוט וביאן רילז, לא?‬
‫אני לא יודע.‬ ‫אני מניח, אם זה מה שמופיע בדו"ח המשטרתי.‬
‫האם היה בבעלות החברה שלך‬ ‫הקלר וקוך 45 חצי אוטומטי‬
‫ששימש כדגם לאקדח הזה?‬
‫לא.‬
‫אז חיפוש בחיובי העסקאות של החברה שלך‬
‫לא יחשוף רכישה שכזו?‬
‫לא.‬
‫והעובדה שמדובר באותו האקדח בדיוק‬ ‫היא רק צירוף מקרים?‬
‫התנגדות. מוביל את העד.‬
‫אני חוזר בי מהשאלה.‬
‫זה הכול, כבודו.‬
‫שאלות המשך?‬ ‫-לא, כבודו.‬
‫בסדר גמור.‬ ‫בית המשפט יצא להפסקה של חצי שעה.‬
‫לאחר מכן נשמע נאומי סיכום.‬
‫היי.‬ ‫-היי.‬
‫מיקי אמר שאני צריכה רק להקשיב.‬ ‫-זה נכון.‬
‫הלכת לחנות הפרחים?‬
‫כן, וזה הוביל אותנו‬ ‫לאדם שלפי דעתנו ירה בדיוויד לורסקה.‬
‫אז קיבלתם את מה שאתם צריכים.‬
‫הלוואי שזה היה פשוט כל כך.‬
‫תקשיבי, אני רוצה שאנג'לו סוטו‬ ‫ישלם על הפשעים שלו, טניה.‬
‫זו העבודה שלי. אני לא מתנצלת על כך.‬
‫אבל יש גבול שאני לא מוכנה לחצות.‬
‫לא אכפה עלייך לעשות משהו‬ ‫שיסכן אותך או את התינוק שלך.‬
‫מה הכוונה?‬ ‫-את יכולה לבחור.‬
‫את יכולה לסגת ברגע זה‬ ‫והתיק שלנו כנגד סוטו ייעלם,‬
‫ושניכם תוכלו לגדל את הילדה שלכם ביחד‬ ‫ולא תשמעו ממני יותר לעולם.‬
‫אני לא רוצה לגדל את הילדה שלי איתו.‬
‫אז את יכולה לבחור אחרת.‬
‫את יכולה להרכיב מכשיר האזנה,‬ ‫מיקרופון סמוי,‬
‫ותוכלי לגרום לאנג'לו להתוודות‬ ‫על הזמנת החיסול של דיוויד לורסקה.‬
‫אני מבטיחה לך שנחכה בחוץ.‬
‫בת כמה היית?‬
‫מתי?‬ ‫-כשהוא הביא אותך לפה.‬
‫גרם לך לעבוד תמורת פרוטות‬ ‫עד שהתחיל לחבב אותך. בת כמה היית?‬
‫בת 19.‬
‫אם את רוצה לברוח ממנו אחת ולתמיד, טניה,‬
‫זו ההזדמנות שלך.‬
‫אבל זה תלוי בך.‬
‫הסיכומים עומדים להתחיל. איפה אתה?‬
‫אני באמצע משהו, מותק.‬
‫לטובת התיק של אליוט?‬ ‫-בערך.‬
‫- פרופיל מייסד שותף: פבל קוסביץ' -‬
‫אגיע בהקדם האפשרי.‬
‫לא שיקרת.‬
‫סליחה?‬
‫כשאמרת שתהיי במשפט עד הסוף.‬
‫זה המעט שאוכל לעשות למען יאן.‬
‫קרול, אני משתתפת בצערך.‬ ‫הייתי צריכה לומר לך את זה ביום הראשון.‬
‫לא משנה מה יקרה,‬ ‫אני מקווה שתזכי למעט שלווה.‬
‫מר גולנץ?‬
‫גבירותיי ורבותיי…‬
‫המקרה הזה פשוט.‬
‫גבר גילה שאשתו מנהלת רומן והם התווכחו.‬
‫אין על כך עוררין.‬
‫למחרת בבוקר, הוא נסע לבית החוף שלהם,‬
‫ומצלמות האבטחה שם היו כבויות.‬
‫גם על זה אין עוררין.‬
‫שם, הוא טוען שמצא את אשתו‬ ‫ואת המאהב שלה לאחר שנורו למוות.‬
‫ההגנה מבקשת מכם להאמין לסיפור האבסורדי‬
‫שהנאשם נסע לבית‬
‫כדי להפתיע את אשתו בטיול לצפון.‬
‫ששאריות אבק השרפה שנמצאו על היד שלו‬
‫לא היו כתוצאה מירי באקדח.‬
‫זה היה כתוצאה מניידת משטרה מלוכלכת.‬
‫שזה בסך הכול צירוף מקרים‬ ‫שהרוצח השתמש באותו האקדח‬
‫כמו הגיבורה ממשחק הווידאו שלו.‬
‫- אקדח -‬
‫ושהוא היה הקורבן של שיפוט מהיר,‬
‫למרות העובדה שהוא מודה ששיקר למשטרה‬ ‫במטרה לא להיראות אשם.‬
‫אבל השכל הישר וההיגיון יאמרו לכם‬
‫מי ירה את הכדורים ששמו קץ לחייהם‬ ‫של לארה אליוט ושל יאן רילז באותו היום.‬
‫שמעתם שהנאשם העיד שאהב את אשתו.‬
‫מה המשמעות של אהבה‬ ‫עבור אדם כמו טרוור אליוט?‬
‫הוא השתמש בלארה כמודל‬ ‫עבור משחק הווידאו שלו.‬
‫כי כזו הוא רצה שתהיה.‬
‫מעטפת ריקה שבה יוכל לשלוט‬ ‫בעזרת כמה לחצנים.‬
‫הוא כלא את אשתו בכלוב של זהב,‬ ‫וכשהיא ניסתה להשתחרר,‬
‫הוא רצח אותה ואת החבר שלה.‬
‫כי אם טרוור אליוט לא יכול להיות עם לארה,‬ ‫אף אחד אחר לא יכול!‬
‫במילים פשוטות, טרוור אליוט אשם.‬
‫אם השכל הישר וההיגיון מנחים אתכם,‬ ‫אין מסקנה אחרת.‬
‫תודה.‬
‫מר הולר?‬
‫עד כמה נאומי הסיכום חשובים?‬
‫המושבעים לא הגיעו להחלטה בשלב הזה?‬
‫תזכרי, לא מדובר בנאום רגיל.‬
‫אם לא תקשיבי למה שהתובע אומר,‬
‫תפספסי הזדמנות לקחת‬ ‫את נקודת החולשה של התיק שלך‬
‫ולהפוך אותה לנקודת החוזקה.‬
‫הבת שלי לומדת אלגברה והיא שונאת את זה.‬
‫שונאת את זה.‬
‫היא אומרת,‬ ‫"אבא, בשביל מה אני צריכה את זה?"‬
‫אני אומר, "מותק, כשבני שבט המאיה‬ ‫רצו להבין את העולם,‬
‫הם פיתחו את המתמטיקה.‬
‫הם גילו את לוח השנה, 365 ימים בשנה סולרית.‬
‫מדהים, נכון?"‬
‫זה לא עבד. היא עדיין שונאת את זה.‬
‫בכל מקרה, למה אני מספר לכם את זה?‬
‫כי אנחנו ניעזר במתמטיקה‬ ‫כדי להבין את העולם שלנו.‬
‫חכו בסבלנות. המכונית של מר אליוט‬ ‫יצאה מהמשרד שלו בשעה 10:44.‬
‫מהירות ממוצעת של 55 קמ"ש, כן?‬
‫הוא הגיע לבית שלו במליבו‬ ‫שנמצא במרחק של 34 ק"מ‬
‫בתוך 36 דקות.‬
‫אין על כך עוררין.‬
‫אז הוא הגיע…‬
‫בשעה 11:20 והתקשר למוקד החירום‬ ‫כעבור חמש דקות‬
‫בשעה 11:25.‬
‫השיחה הזו מזמינה את צלם הווידאו‬
‫שמתחיל להסריט את טרוור אליוט מחוץ לבית שלו‬
‫בשעה 11:27 בדיוק.‬ ‫זה מותיר לנו שבע דקות בלבד.‬
‫שבע דקות מההגעה של מר אליוט‬
‫ועד לתחילת ההסרטה‬ ‫של צלם הווידאו מחוץ לבית.‬
‫שבע דקות שבהן הוא היה צריך‬ ‫לבצע את הפשעים האלה ולטייח אותם.‬
‫הקורבנות נורו מטווח אפס.‬
‫לא היה דם‬ ‫על הבגדים או על הידיים של מר אליוט.‬
‫זאת אומרת שהוא היה צריך להתנקות‬ ‫ולהחליף בגדים לפני שהשוטרים הגיעו.‬
‫וזה מביא אותנו לאקדח.‬
‫מר גולנץ אומר שהנשק המצויר הזה‬
‫מוכיח איך שהוא‬ ‫שיש בבעלותו של מר אליוט אקדח כזה.‬
‫אבל אם זה נכון, איפה הוא?‬
‫איפה האקדח האמיתי‬ ‫שהרג את לארה אליוט ואת יאן רילז?‬
‫איפה הבגדים המוכתמים בדם?‬
‫בית החוף נמצא על ראש גבעה.‬
‫הוא במרחק נסיעה של עשר דקות לכביש החוף,‬
‫והמשטרה סרקה את כל האזור‬ ‫בעזרת כלבים ולא מצאה כלום.‬
‫כלום. ומר גולנץ רוצה שתאמינו‬ ‫שבתוך שבע דקות,‬
‫שבע דקות, מר אליוט‬ ‫ירה באשתו ובמאהב שלה, התנקה,‬
‫ונפטר מהראיות במקום‬ ‫שהמשטרה לא יכלה למצוא אותן.‬
‫זה בלתי אפשרי. וזה מה שהמתמטיקה מגלה לנו.‬
‫היא מגלה לנו שמר אליוט לא עשה את זה,‬
‫והרוצח האמיתי, מי שהוא לא היה,‬ ‫לקח את הראיות ביחד איתו.‬
‫אז למי עוד היה מניע‬ ‫להרוג את יאן רילז ואת לארה אליוט?‬
‫ממי הבלש קינדר התעלם כעד‬ ‫עד שהוא הובא להעיד תחת שבועה?‬
‫מי אנחנו מכירים שיש לו אקדח‬ ‫כי הוא אמר לנו את זה כשהיה בדוכן העדים?‬
‫אנטון שוואר.‬
‫בעל קנאי, שלא כמו טרוור אליוט‬
‫הינו בעל עבר עשיר באלימות.‬
‫מר גולנץ ביקש מכם‬ ‫להשתמש בשכל הישר ובהיגיון,‬
‫ואני מסכים לחלוטין.‬
‫אבל אל תאפשרו לעצמכם להיות מתומרנים‬ ‫על ידי תכסיסים רגשיים זולים.‬
‫כשהשכל הישר וההיגיון מנחים אתכם,‬
‫תגלו שמר אליוט‬ ‫לא יכול היה לבצע את הפשעים האלה.‬
‫ואני בטוח שאתם תגיעו להכרעה של "זכאי".‬
‫תודה.‬
‫דיברתי עם טניה.‬ ‫-ו…?‬
‫ואני לא אוהב את זה, מגי.‬
‫אבל זה תלוי בה.‬
‫ותקשיבי, מאגס, בשנייה שתבחיני בבעיות,‬
‫תוציאי אותה משם. בסדר?‬
‫אני מבטיחה. ומיקי, תודה.‬
‫- סיסקו‬ ‫לחץ כדי לצפות בהודעה -‬
‫- אנחנו צריכים לדבר‬ ‫בקשר לטרוור -‬
‫הסיפור של טרוור על סרגיי קוסביץ' מפוברק.‬
‫בהתבסס על מה?‬ ‫-רישומים תאגידיים של החברה של טרוור.‬
‫מתברר שהמשקיעים חוקיים.‬ ‫חבורה סטנדרטית של הון סיכון.‬
‫כי קוסביץ' שותף שקט.‬
‫טרוור לא היה מודה שמומן על ידי בריון.‬
‫כך גם אני חשבתי, אז ניגשתי למקור.‬
‫הבן של קוסביץ', פבל.‬
‫השותף לחדר של טרוור מסטנפורד.‬ ‫-היה קשה להשיג אותו,‬
‫וברגע שציינתי את טרוור, הוא ניתק את השיחה.‬
‫וזה לא מוכיח כלום.‬ ‫-כן ולא.‬
‫מתברר שהיה שותף שלישי בסטנפורד.‬
‫בן הופמן. הוא המנהל הטכנולוגי הראשי‬ ‫בחברה של פבל.‬
‫איתו הצלחתי לדבר.‬
‫הוא אומר שפבל שנא את טרוור,‬
‫ושאבא שלו מעולם לא היה מממן‬ ‫משהו שקשור בטרוור.‬
‫זה עדיין לא מוכיח דבר.‬ ‫-אולי לא.‬
‫אבל טרוור העיד אחרי שכבר זכה במשפט.‬
‫הוא באמת היה עושה את זה‬
‫אילו מאפיונר רוסי היה מצמיד אקדח לראש שלו?‬
‫אתה בודק דברים עד הסוף, מה?‬
‫שכרת אותי לא בשביל שאומר לך‬ ‫רק את מה שאתה רוצה לשמוע.‬
‫השאלה היא אם אלה לא הרוסים, מי עקב אחריך?‬
‫מיקי הולר.‬
‫כן, אני מיד מגיע. תודה.‬
‫המושבעים חזרו.‬
‫האם המושבעים החליטו על פסק דין?‬ ‫-כן, כבודו.‬
‫על הנאשם לעמוד.‬
‫רשאי לקרוא את פסק הדין.‬
‫"בתיק של מדינת קליפורניה נגד טרוור אליוט,‬
‫באשמת רצח מדרגה ראשונה של יאן רילז,‬
‫אנו מוצאים כי הנאשם זכאי."‬
‫לא.‬
‫"באשמת רצח מדרגה ראשונה של לארה אליוט,‬
‫אנו מוצאים כי הנאשם זכאי."‬
‫גבירותיי ורבותיי, חבר המושבעים,‬
‫אני רוצה להודות לכם‬ ‫על שירותכם ועל ההתדיינות שלכם.‬
‫מר אליוט, אתה רשאי ללכת.‬
‫- בורדנר'ס -‬
‫- ריי‬ ‫בואי ניפגש למשקה, נשיקות -‬
‫יש לנו שמפניה,‬ ‫ומיץ ענבים מבעבע בשבילך ובשביל איזי.‬
‫תחגגו אתם. אני צריך לנסוע לאן שהוא.‬
‫מיק? אתה בטוח שאתה בסדר?‬
‫אהיה בסדר.‬
‫מה זה?‬
‫כבר חתמתי על עסקת הטיעון שלי.‬
‫זה תצהיר שאני חתמתי עליו.‬
‫צדקת, איליי.‬
‫ג'רי זרק אותך פה‬
‫כדי להסתיר ראיות‬
‫מהתביעה בתיק של טרוור אליוט.‬
‫אתה היית נזק משני.‬
‫ולמה אתה עושה את זה?‬
‫כי איבדת חצי שנה מחייך פה‬
‫כדי שג'רי יוכל…‬
‫כדי שאני אוכל לזכות בתיק וזה לא צודק.‬
‫זה יחזיר לי את חצי השנה שלי?‬
‫לא, אבל תוכל להשתמש בזה‬ ‫כדי לתבוע את העיזבון של ג'רי.‬
‫היה לו ביטוח רשלנות פושעת.‬
‫הכסף הזה יוכל לעזור לך‬ ‫לעמוד שוב על הרגליים כשתצא מהכלא.‬
‫ואני חשבתי שכל עורכי הדין תומכים זה בזה.‬
‫יש הרבה דברים שהייתי עושה כדי לזכות בתיק.‬
‫אני מוכן לעשות דברים שמוטלים בספק,‬ ‫אבל אני לא מוכן לבגוד בלקוח, אף פעם.‬
‫תראה מי בחדשות.‬
‫אני רוצה לומר משהו למשטרת לוס אנג'לס.‬
‫- איל הגיימינג נמצא זכאי ברצח כפול -‬
‫תבצעו את תפקידכם.‬ ‫הרוצח של לארה מסתובב חופשי.‬
‫ואני לא מתכוון לנוח עד שהוא יועמד לדין.‬
‫אבל זה הסתדר לך, לא?‬
‫ג'רי עשה את כל העבודה המלוכלכת.‬
‫לארה הייתה אהבת חיי…‬
‫אתה זכית בכל התהילה.‬
‫ואני אמשיך לפעול ללא לאות‬ ‫כדי להנציח את זכרה. תודה.‬
‫סיסקו, זוכר את הרישומים של פרלאקס שמצאת?‬
‫אני צריך שתמצא בשבילי עוד משהו.‬
‫טניה.‬
‫איפה היית? התקשרתי אלייך.‬
‫עשיתי קניות בשביל התינוקת.‬
‫נגמרה לי הסוללה.‬
‫למה? מה קרה?‬
‫חשבתי שהם הגיעו גם אלייך.‬
‫מי?‬
‫המשטרה. הם רוצים לגמור אותי.‬
‫על מה אתה מדבר? אנג'לו, אתה מפחיד אותי.‬
‫שיט.‬
‫מה?‬ ‫-האות חלש.‬
‫אפשר לזוז?‬
‫זו השכונה הכי צפופה בלוס אנג'לס.‬
‫אני מצטער, אני בסך הכול נסער.‬ ‫מישהו מדבר עם המשטרה.‬
‫הם תשאלו מישהו שעובד אצלי,‬ ‫הוא אמר לי מה הם אמרו.‬
‫אבל אולי הוא זה שמשקר לך?‬
‫אני מוקף בנחשים!‬
‫אנג'לו, זה בסדר. בוא הנה.‬
‫אל תאמיני למה שאת שומעת עליי.‬
‫יש משהו?‬
‫אני אדם טוב.‬ ‫-כן.‬
‫רק הענקתי לאנשים חיים טובים יותר פה.‬
‫טוב, היא מדובבת אותו.‬
‫איך החיים שלי טובים יותר?‬
‫מה הכוונה?‬ ‫-שיט.‬
‫מה?‬ ‫-נתתי לך הכול.‬
‫תראי איזו דירה.‬ ‫-היא מאלתרת.‬
‫אני עושה הכול למעננו, למען המשפחה שלנו.‬
‫אנשים חושבים שהרגת את האיש ההוא. זה נכון?‬
‫אל תשאלי את זה.‬ ‫-אני צריכה לדעת.‬
‫אני יכולה להתמודד עם כל דבר‬ ‫כל עוד אני יודעת.‬
‫עשיתי מה שהייתי צריך…‬ ‫-עשית?‬
‫כן, עשיתי את זה, טניה! כדי להגן עלינו!‬
‫כדי להגן על התינוקת שלנו! מספיק!‬
‫זה בסדר. עשית את זה למעננו.‬
‫לא.‬
‫המשטרה אמרה שמישהו בגד בי.‬
‫אולי זו את?‬ ‫-למה שאדבר עם המשטרה?‬
‫אני לא יודעת כלום.‬
‫את יודעת עכשיו.‬
‫אנג'לו, בבקשה.‬
‫עשית את זה בעבר?‬ ‫או שאתה צריך לשלם למישהו שיעשה את זה?‬
‫משטרת לוס אנג'לס!‬
‫ידיים באוויר!‬
‫אנג'לו סוטו, אתה עצור.‬
‫תסתובב, רד על הברכיים‬ ‫ושים ידיים מאחורי הראש.‬
‫לא תצליחי להוכיח שום דבר, את יודעת, כן?‬
‫חכה ותראה. את בסדר?‬
‫היית מעולה.‬
‫תודה. טוב. הכול בסדר.‬
‫מר הולר, אני שמחה שהצלחת להגיע.‬
‫טרוור בבר.‬
‫אני חושב שהוא שם לב אליי, תודה.‬
‫הנה אתה.‬ ‫דיברתי עם התקשורת מחוץ לבית המשפט,‬
‫מצמצתי ונעלמת.‬ ‫-אמרתי לך שאני לא עורך דין של סלבריטאים.‬
‫בחייך, אל תהיה צנוע.‬ ‫הזכייה הזו העלתה אותך רמה.‬
‫אתה מתכוון לרמה של החבר'ה האלה?‬
‫אני בטוח שאוכל למצוא לקוח פוטנציאלי שם.‬
‫אני מקווה שלא.‬ ‫אלה האנשים שרוכשים את החברה שלי.‬
‫והכול בזכותך, מיקי. לחיים.‬
‫נראה ששנינו קיבלנו את מה שרצינו.‬
‫חבל שלארה לא קיבלה.‬
‫מה לארה רצתה, לדעתך?‬ ‫-שהאמת תצא לאור.‬
‫תירגע, טרוור.‬ ‫אין לך רק חיסיון עורך דין-לקוח עכשיו,‬
‫אלא גם סיכון כפול.‬
‫אף אחד לא יגלה את הסוד שלך, לפחות לא דרכי.‬
‫אז עורך הדין‬ ‫שמפרסם את עצמו בתחנות האוטובוסים‬
‫הגיע לפה כדי להעמיד אותי במקומי.‬
‫שיטית בי, טרוור. לא משטים בי.‬
‫הייתי עסוק כל כך בחזרה לפסגה‬ ‫ששכחתי את הכלל הראשון.‬
‫שהוא?‬ ‫-כולם משקרים.‬
‫- נוקטורנה -‬
‫היא עשתה את כל העבודה המלוכלכת‬ ‫ואתה זכית בכל התהילה.‬
‫אני מצטער, מיקי. איבדתי אותך.‬
‫סוניה פאטל אמרה שלארה הייתה מתכנתת מבריקה.‬
‫עם זאת, היא התפטרה מעבודתה‬ ‫כדי ללכת בעקבותיך? למה?‬
‫כי היא אהבה אותי, מיקי.‬
‫כי היא זו שעשתה את זה. לא אתה.‬
‫מאות שורות הקוד ששינו הכול.‬ ‫לארה כתבה אותן, נכון?‬
‫הבעיה היא שהיא עבדה במשחקי כאוס,‬ ‫אז כל מה שהיא יצרה היה בבעלותם.‬
‫אבל אם אתה יצרת את זה, ולא היא,‬ ‫אז זה היה בבעלותך.‬
‫היא הייתה הגאונה, לא אתה.‬
‫במשך עשר שנים‬ ‫היא נאלצה לראות אותך מקבל את הקרדיט.‬
‫חתיכת סיפור. יש לי רק שאלה אחת,‬
‫כמה קוק עשית לפני שבאת לפה?‬
‫כפי שאמרתי, כולם משקרים.‬
‫אבל אפילו השקרנים הטובים ביותר‬ ‫מסגירים את עצמם.‬
‫ראיתי את זה בדוכן העדים.‬ ‫כשגולנץ שאל אותך על סוניה.‬
‫הוא משפשף את רגליו.‬ ‫זה יכול להעיד על רמאות.‬
‫הריב לא היה על כך שלארה רצתה להתגרש.‬
‫היא התכוונה לספר לסוניה את האמת.‬
‫היא התכוונה לחזור למשחקי כאוס‬ ‫ולהחזיר את מה שהיה שלה.‬
‫ואילו הייתה עושה זאת…‬
‫כל זה היה נעלם.‬
‫וכולם היו מגלים שאתה נוכל.‬
‫לפני כמה שבועות,‬
‫באת למשרד שלי כדי להתחנן לעבוד איתי.‬
‫כן. ואתה אמרת לי‬ ‫שעורך הדין הקודם שלי היה טוב,‬
‫אבל שאתה טוב יותר.‬
‫ואתה יודע מה, מיקי? אתה צודק בהחלט.‬
‫עשית עבודה נהדרת כשהגנת עליי.‬ ‫שאלת את כל השאלות החשובות.‬
‫איפה האקדח? איפה הבגדים המוכתמים בדם?‬
‫איך הוא היה יכול להיפטר מכל זה בתוך…‬
‫כמה? שבע דקות?‬
‫הראית לי איך עשית גם את זה.‬ ‫פשוט הייתי עיוור מכדי לראות את זה בתחילה.‬
‫הרחפן שלך. אתה יודע מה החלק הכי טוב?‬
‫צפיתי בך עושה את זה. כולנו צפינו.‬
‫לא בדקת את המיילים שלך כשהשוטרים הגיעו.‬
‫שלטת ברחפן שנשא את האקדח ואת הבגדים שלך.‬
‫שלחת אותו לים‬
‫עד שטבע במקום שבו איש לא יוכל למצוא אותו.‬
‫יאמר לזכותך שזה היה מחוכם.‬
‫אם אתה באמת מאמין שכל זה נכון,‬ ‫אתה בוודאי חושב שאני מפלצת.‬
‫אני אומר לך בדיוק מה אתה, טרוור. אתה מכור.‬
‫בטח אתה מקבל ריגוש‬ ‫מכך שאנשים חושבים שאתה גאון.‬
‫תעשה הכול כדי להשיג את זה.‬
‫אפילו לעלות לדוכן העדים‬ ‫אחרי שכבר זכית בתיק.‬
‫בחייך. כמה אתה רוצה?‬
‫זה העניין, נכון? סחיטה?‬
‫לא רוצה את הכסף המזוין שלך.‬
‫לא?‬ ‫-אני רוצה לדעת מי עומד מאחורי זה.‬
‫השוחד, הרצח של ג'רי, המעקב אחריי.‬ ‫אתה אחראי לזה?‬
‫כי אני לא אוהב שמנצלים אותי.‬
‫כולנו מנוצלים לפעמים, מיקי.‬ ‫ג'רי לא היה מעדכן אותי.‬
‫האמת היא שאין לי מושג מי הרג אותו.‬
‫בכנות… לא אכפת לי.‬
‫לא הבנתי למה ג'רי‬ ‫הוריש לי את התיקים שלו, ועכשיו אני מבין.‬
‫הוא חשב שאנחנו דומים.‬
‫עורך דין שזקוק לזה נואשות‬ ‫ומוכן לשתף פעולה עם מושבע משוחד.‬
‫גם אתה חשבת ככה. עד שאיימתי להתפטר.‬
‫בגלל זה סיפרת לי‬ ‫את הסיפור המפוברק הזה על הרוסים.‬
‫ביצעתי בדיקת נאותות.‬
‫הבנתי שאתה אדם שזקוק לתמריץ קטן נוסף.‬
‫כדי להאמין בחפותך?‬
‫אתה יודע מה הסוד למשחק וידאו מוצלח?‬
‫צריך לעורר עניין תמידי בשחקן.‬
‫צריך לאצור את המציאות שלו.‬
‫וכרגע, כל זה…‬
‫זו המציאות שלי.‬
‫זה דבר אחד שאתה טוב בו, טרוור.‬
‫לגרום לזה להיראות מציאותי.‬
‫אני לא רוצה לשמוע דבר נוסף על טרוור אליוט.‬
‫אז יש לך מזל. גלורי דייז מגיעה לעיר מחר‬ ‫כדי לפגוש את ראג'.‬
‫רוצה שאלך להיפגש איתה?‬
‫לא, תשלח לי את הפרטים. אני אטפל בזה.‬
‫כל הכבוד, סיסקו.‬ ‫-שטויות. ומיק?‬
‫כן?‬ ‫-תשלים עם הזכייה.‬
‫היית מדהים היום.‬
‫מה העניין, סיסקו?‬ ‫-זה מייקל הולר?‬
‫מי זה?‬
‫השוטר אנתוני רייס,‬ ‫ממחלקת התנועה של הוואלי, משטרת לוס אנג'לס.‬
‫איך אפשר לעזור?‬
‫לא יודע, אדוני. עצרנו אישה בשם איזי לטס‬ ‫בתצפית של פארק גריפית'‬
‫בחשד לנהיגה בשכרות.‬
‫נתנה את הכרטיס שלך‬ ‫כדי שאתקשר לעורך הדין שלה,‬
‫ואז היא התעלפה.‬
‫עמדתי לרדת ממשמרת, אבל אצטרך להחרים‬ ‫את הרכב שלה ולהביא אותה לתחנה אלא אם…‬
‫אם תוכל להגיע לפה בזריזות…‬
‫רבע שעה, אני בדרך, בסדר? תודה.‬
‫איזי!‬
‫היית צריך פשוט לזרום עם זה.‬
‫אתה ווינסנט.‬
‫- מבוסס על הרומנים‬ ‫מאת מייקל קונלי -‬
‫תרגום כתוביות: אלון ונר-שולץ‬